
REFERAT 

privind  complectarea Anexei nr. 1 la Contractul de concesiune a gestiunii serviciiilor publice de termoficare nr. 02/170/01.04.2004 cu reţele de termoficare realizate in cadrul proiectului de finantare din fonduri externe nerambursabile – “Reabilitarea spaţiilor publice din centrul istoric al Municipiului Timişoara” 
Potrivit prevederilor art.25 alin.3 din Legea nr. 51/2006, bunurile proprietate publică şi/sau privată a unităţilor administrativ teritoriale, utilizate pentru furnizarea/prestarea serviciilor pot fi concesionate operatorilor în condiţiile legii în baza contractului de delegare a gestiunii serviciului- în cazul gestiunii delegate.

Având în vedere HCL313/16.12.2003 privind constituirea Companiei Locale de Termoficare COLTERM S.A. Timişoara al cărei acţionar unic este Consiliul Local al Municipiului Timişoara, prin care societatea are ca obiect de activitate administrarea instalaţiilor şi echipamentelor necesare producerii, transformării şi distribuţiei energiei termice, aflate în domeniul public;

Având în vedere HCL nr.155/18.04.2006, privind aprobarea delegării gestiunii serviciului public de producere a energiei termice şi electrice, transport, distribuţie şi furnizare a energiei termice prin încheierea unui contract de concesiune prin negociere directă către Compania Locală de Termoficare COLTERM S.A. Timişoara;   

Având în vedere art. 1,art.2 lit.b din Contractul de concesiune nr. 02/170/01.04.2004 încheiat între Municipiul Timisoara şi COLTERM SA,
Mijloacele fixe din domeniul retele termoficare recepţionate în anul 2016, transmise şi înregistrate în evidenţa contabilă a Primăriei Municipiului Timişoara  trebuiesc  date  în administrare către operatorul regional COLTERM SA, pentru completarea Anexei nr.1 (lista bunurilor proprietate publică transmise spre folosință operatorului) la contractul de delegare a gestiunii serviciilor publice care a fost aprobat prin HCL nr. 155/2006;   
Obiectivul de investiţii “Reabilitarea spaţiilor publice din centrul istoric al Municipiului Timişoara” a fost înregistrat în evidenţa patrimonială, iar terenurile sunt incluse în domeniul public 
Avand in vedere adresa nr. 9715/25.05.2016 a Companiei Locale de Termoficare COLTERM S.A. Timişoara prin care se solicita modificarea anexei la contractul de concesiune 02/170/01.04.2004.
.                                       

 PROPUNEM :
 1. Completarea anexelor la contractul de concesiune 02/170/01.04.2004 cu retelele termice realizate in cadrul proiectului de finantare din fonduri externe nerambursabile – “Reabilitarea spaţiilor publice din centrul istoric al Municipiului Timişoara” conform anexei 1 atasate care va face parte integranta din hotarare.
2. Punerea la dispoziţia operatorului a bunurilor din Anexa 1 se va face prin încheierea unui Act Adiţional la Contractul de concesiune a bunurilor Nr. 02/170/01.04.2004.

